钦定古今图书集成/明伦汇编/宫闱典/第040卷 > 显宗刘皇后
## 钦定古今图书集成/明伦汇编/宫闱典/第040卷 > 显宗刘皇后

按《金史后妃传》：“昭圣皇后刘氏，辽阳人。天眷二年九
月己亥夜，后家若见有黄衣女子入其母室中者，俄
顷后生。性聪慧，凡字过目不忘。初读《孝经》，旬日终卷，
最喜佛书。世宗为东京留守，因击球，见而奇之，使见
贞懿皇后于府中，进退闲雅，无恣睢之色。大定元年，
选入东宫，时年二十三。三年三月十三日，宣宗生，是”
日，大雨震电，后惊悸得疾，寻卒。承安五年，赠“裕陵昭
华。”宣宗即位，追尊为皇太后，升祔显宗庙，追谥“昭圣
皇后。”